Við seinni umræðu um fjárhagsáætlun í bæjarstjórn Akraness í síðustu viku var samþykkt viðbótarframlag til Menningarráðs Vesturlands um alls þrjár milljónir króna , en framlagið verður í heild 4,5 milljónir króna . Til námsstyrkja var veitt 475.000 krónum . Félag eldri borgara á Akranesi og Þjótur íþróttafélag fatlaðra fá hvort um sig 250.000 . Þroskahjálp á Vesturlandi fær 245.000 , Skagaleikflokkurinn 200.000 krónur , Rauði kross deildin á Akranesi fær 130.000 krónur í styrk , AA samtökin Akranesi 125.000 krónur , Skógræktarfélag Akraness 110.000 krónur , KFUM og KFUK 80.000 og Sumarbúðirnar Ölveri 60.000 krónur . Styrkveitingarnar voru samþykktar með þeim fyrirvara að viðkomandi félög skili inn ársreikningi fyrir árið 2009 .